CELEX: 62011TA0029
Language: hu
Date: 2014-10-24 00:00:00
Title: T-29/11. sz. ügy: A Törvényszék 2014. október 24-i ítélete – Technische Universität Dresden kontra Európai Bizottság ( „Választottbírósági kikötés — A közegészségügyre vonatkozó közösségi cselekvési program — Projekt finanszírozására kötött szerződés — Megsemmisítés iránti kereset — Terhelési értesítés — A jogvita szerződéses jellege — Keresettel nem megtámadható jogi aktus — Elfogadhatatlanság — A kereset átminősítése — Elszámolható költségek” )

8.12.2014   
            
            
               HU
            
            
               Az Európai Unió Hivatalos Lapja
            
            
               C 439/26
            
         A Törvényszék 2014. október 24-i ítélete – Technische Universität Dresden kontra Európai Bizottság
   (T-29/11. sz. ügy) (1)
   
   ((„Választottbírósági kikötés - A közegészségügyre vonatkozó közösségi cselekvési program - Projekt finanszírozására kötött szerződés - Megsemmisítés iránti kereset - Terhelési értesítés - A jogvita szerződéses jellege - Keresettel nem megtámadható jogi aktus - Elfogadhatatlanság - A kereset átminősítése - Elszámolható költségek”))
   (2014/C 439/35)
   Az eljárás nyelve: német
   
      Felek
   
   
      Felperes: Technische Universität Dresden (Drezda, Németország) (képviselő: G. Brüggen ügyvéd)
   
      Alperes: Európai Bizottság (képviselők: kezdetben: W. Bogensberger és D. Claciu, később: W. Bogensberger és F. Moro, meghatalmazottak, segítőik: R. Van der Hout és A. Köhler ügyvédek)
   
      Az ügy tárgya
   
   Azon, 3241011712. sz. terhelési értesítés megsemmisítése iránti kérelem, amelyet a Bizottság 2010. november 4-én állított ki a felperesnek a közegészségügyre vonatkozó közösségi cselekvési program (2003–2008) címén folytatott projekt pénzügyi támogatása keretében folyósított 55  377,62 euró összeg visszatérítése céljából.
   
      Az ítélet rendelkező része
   
   
               1)
            
            
               A H.-ra vonatkozó 56,76 euró összegű személyzeti költség, az 1  354,08 euró összegű utazási költség és az igénybe vett szolgáltatások 351,82 euró összegű költségei, amelyek a Technische Universität Dresden részéről a közegészségügyre vonatkozó közösségi cselekvési program (2003–2008) címén folytatott „Collection of European Data on Lifestyle Health Determinants – Coordinating Party (LiS)” projekt pénzügyi támogatására kötött, 2003114 (SI2.377438) sz. szerződés végrehajtása keretében merültek fel, elszámolhatóak, következésképpen az Európai Bizottság ezen összegekre vonatkozó, a 2010. november 4-i 3241011712. sz. terhelési értesítésben foglalt követelése megalapozatlan.
            
         
               2)
            
            
               A Törvényszék a keresetet ezt meghaladó részében elutasítja.
            
         
               3)
            
            
               A Törvényszék a Technische Universität Dresdent kötelezi a költségek viselésére.
            
         
      (1)  HL C 80., 2011.3.12